CELEX: 32018D0425(01)
Language: hu
Date: 2018-04-20 00:00:00
Title: A Bizottság végrehajtási határozata (2018. április 20.) az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről (Însurăţei [OEM])

25.4.2018   
            
            
               HU
            
            
               Az Európai Unió Hivatalos Lapja
            
            
               C 144/2
            
         A BIZOTTSÁG VÉGREHAJTÁSI HATÁROZATA
   (2018. április 20.)
   az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről
   (Însurăţei [OEM])
   (2018/C 144/02)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
   mivel:
   
               (1)
            
            
               Románia az 1308/2013/EU rendelet II. része II. címe I. fejezetének 2. szakaszával összhangban kérelmet nyújtott be az „Însurăţei” elnevezés oltalom alá helyezése iránt.
            
         
               (2)
            
            
               Az 1308/2013/EU rendelet 97. cikke (2) bekezdésének megfelelően a Bizottság megvizsgálta a kérelmet, és megállapította, hogy teljesülnek a szóban forgó rendelet 93–96. cikkében, 97. cikke (1) bekezdésében, valamint 100., 101. és 102. cikkében meghatározott feltételek.
            
         
               (3)
            
            
               Az 1308/2013/EU rendelet 98. cikke szerinti felszólalási nyilatkozat benyújtásának lehetővé tétele érdekében az Európai Unió Hivatalos Lapjában közzé kell tenni az említett rendelet 94. cikke (1) bekezdésének d) pontja szerinti egységes dokumentumot és a kapcsolódó termékleírásnak az „Însurăţei” elnevezés oltalom alá helyezése iránti kérelem vizsgálatára irányuló nemzeti eljárás keretében történő közzétételére való hivatkozást,
            
         A KÖVETKEZŐKÉPPEN HATÁROZOTT:
   Egyetlen cikk
   Az „Însurăţei” (OEM) elnevezéshez tartozó, az 1308/2013/EU rendelet 94. cikke (1) bekezdésének d) pontja szerint elkészített egységes dokumentumot és a kapcsolódó termékleírás közzétételére való hivatkozást e határozat melléklete tartalmazza.
   Az 1308/2013/EU rendelet 98. cikkének megfelelően e határozat kihirdetése jogot keletkeztet arra, hogy az e cikk első bekezdésében szereplő elnevezés oltalom alá helyezése ellen a határozatnak az Európai Unió Hivatalos Lapjában való kihirdetése időpontjától számított két hónapon belül kifogást emeljenek.
   
      Kelt Brüsszelben, 2018. április 20-án.
      
         
            a Bizottság részéről
         
         Phil HOGAN
         
            a Bizottság tagja
         
      
   
   
      (1)  HL L 347., 2013.12.20., 671. o.
   
   
      MELLÉKLET
      EGYSÉGES DOKUMENTUM
      
         „ÎNSURĂŢEI”
      
      
         PDO-RO-N1588
      
      
         A kérelem benyújtásának időpontja: 2011.12.29.
      
      1.   Bejegyzendő elnevezés(ek)
      
      Însurăţei
      2.   A földrajzi árujelző típusa
      
      OEM – oltalom alatt álló eredetmegjelölés
      3.   A szőlőből készült termékek kategóriái
      
      
               
                  1.
               
               
                  Bor
               
            4.   A bor(ok) leírása
      
      
         Érzékszervi jellemzők – fehérborok
      
      A fehérborok megjelenése áttetsző, kristályos fényű, színük a zöldessárgától az aranyszínűig terjed, illatuk az adott fajtára jellemző, ízük bársonyos és lágy. A borok jellege a száraztól az édesig terjedhet.
      
         Általános analitikai jellemzők
      
      
                  Maximális összes alkoholtartalom (térfogatszázalék):
               
               
                  15
               
            
                  Minimális tényleges alkoholtartalom (térfogatszázalék):
               
               
                  11
               
            
                  Minimális teljes savtartalom:
               
               
                  4,5  g/l, borkősavban kifejezve
               
            
                  Maximális illósavtartalom (milliekvivalens/liter):
               
               
                  1,08 
               
            
                  Maximális teljes kén-dioxid-tartalom (mg/l):
               
               
                  220
               
            
         Érzékszervi jellemzők – rozéborok
      
      A rozéborok áttetszőek, világosak, színükben a rózsaszín különböző árnyalatai jelennek meg (halvány rózsaszín, rózsás, lazacrózsaszín vagy enyhén narancssárgás). Friss, kiegyensúlyozott borok kifinomult savassággal és összetett ízvilággal, amelyeket gyümölcs-, illetve virágaroma jellemez.
      
         Általános analitikai jellemzők
      
      
                  Maximális összes alkoholtartalom (térfogatszázalék):
               
               
                  15
               
            
                  Minimális tényleges alkoholtartalom (térfogatszázalék):
               
               
                  11
               
            
                  Minimális teljes savtartalom:
               
               
                  4,5  g/l, borkősavban kifejezve
               
            
                  Maximális illósavtartalom (milliekvivalens/liter):
               
               
                  1,08 
               
            
                  Maximális teljes kén-dioxid-tartalom (mg/l):
               
               
                  220
               
            
         Érzékszervi jellemzők – vörösborok
      
      A vörösborok megjelenése áttetsző, fényes, színük a rubinpirostól az élénkliláig terjed, ízük enyhén csersavas, ugyanakkor testes.
      
         Általános analitikai jellemzők
      
      
                  Maximális összes alkoholtartalom (térfogatszázalék):
               
               
                  15
               
            
                  Minimális tényleges alkoholtartalom (térfogatszázalék):
               
               
                  11
               
            
                  Minimális teljes savtartalom:
               
               
                  4,5  g/l, borkősavban kifejezve
               
            
                  Maximális illósavtartalom (milliekvivalens/liter):
               
               
                  1,20 
               
            
                  Maximális teljes kén-dioxid-tartalom (mg/l):
               
               
                  170
               
            5.   Borkészítési eljárások
      
      a.   
            Alapvető borászati eljárások
         
      
      
         Az ültetvények jellemzői és az azokon alkalmazott eljárások
      
      Művelési gyakorlat
      Ültetvénysűrűség: legalább 4 100 tőke/ha;
      zöldszüret – fürtritkítás a szőlőérés kezdetekor, amennyiben a lehetséges termés meghaladja a bejegyzett eredetmegjelöléssel ellátott borok termékleírása szerint megengedett felső határt. Az öntözés kizárólag aszályos években, az ONVPV (Nemzeti Szőlészeti és Borászati Hivatal) értesítése mellett megengedett, ha a talaj víztartalma 0–100 cm mélységben az aktív nedvességintervallum (AHI) 50 %-ára csökken; észszerű öntözési szabályokat kell alkalmazni (400–600 m3/ha).
      b.   
            Maximális hozamok
         
      
      
                   
               
               
                  Băbească gri, Aligoté, Riesling de Rhin, Chardonnay
                  78 hektoliter hektáronként
               
            
                   
               
               
                  Cabernet Sauvignon, Fetească neagră, Băbească neagră, Syrah
                  78 hektoliter hektáronként
               
            
                   
               
               
                  Fetească albă, Fetească regală, Riesling italian, Pinot gris
                  91 hektoliter hektáronként
               
            
                   
               
               
                  Băbească gri, Aligote, Riesling de Rhin, Chardonnay
                  12 000 kilogramm szőlő hektáronként
               
            
                   
               
               
                  Cabernet Sauvignon, Fetească neagră, Băbească neagră, Syrah
                  12 000 kilogramm szőlő hektáronként
               
            
                   
               
               
                  Fetească albă, Fetească regală, Riesling italian, Pinot gris
                  14 000 kilogramm szőlő hektáronként
               
            6.   Körülhatárolt terület
      
      A szőlő termesztésére, az alapanyag előállítására és az „ÎNSURĂȚEI” bejegyzett eredetmegjelöléssel ellátott bor készítésére körülhatárolt terület Brăila megye következő településeit foglalja magában:
      
         Însurăței helyhatóság- Lacu Rezii, Măru Roșu, Valea Călmățuiului falu;
      
         Berteștii de Jos helyhatóság- Berteștii de Jos és Spiru Haret falu;
      
         Victoria helyhatóság- Victoria falu;
      
         Bărăganul helyhatóság- Bărăganul falu.
      A fentiektől eltérően az „Însurăței” bejegyzett eredetmegjelöléshez kapcsolódó körülhatárolt területen termesztett szőlőből készülő és ezen eredetmegjelölés használatára jogosultságot biztosító bor előállítása a következő területeken is történhet:
      
                  —
               
               
                  ugyanazon szőlőtermő terület;
               
            
                  —
               
               
                  a szomszédos szőlőtermő területek;
               
            
                  —
               
               
                  egy ugyanazon közigazgatási egységen belüli terület; vagy
               
            
                  —
               
               
                  egy szomszédos közigazgatási terület.
               
            7.   Fontosabb borszőlőfajták
      
      Băbească gri G, Pinot gris G, Fetească neagră N, Băbească neagră N, Cabernet Sauvignon N, Aligote B, Fetească regală B, Fetească albă B, Chardonnay B, Syrah N Riesling italian B, Riesling de Rhin B
      8.   A kapcsolat(ok) leírása
      
      
         
            Kapcsolat a földrajzi területtel
         
      
      
         Okozati összefüggés
      
      A Duna hatása – a területre jellemző éghajlati tényezőkkel (különösen a felszíni formákkal ütköző, a téli és a nyári időszak között magas hőmérsékleti kontrasztot eredményező nedves légtömegekkel) és a tájat sajátos módon meghatározó talajtípussal együtt – rányomja bélyegét a borok összetételére, valamint struktúrájára, és a magas savtartalomnak, továbbá az aromaanyagok és az antociánok magas részarányának köszönhetően gyümölcsös, friss jelleget kölcsönöz azoknak.
      A homokos talaj elősegíti az élénk színű, tartós aromájú, kiegyensúlyozott, harmonikus, újborként és óborként is fogyasztható borok előállítását.
      A terület közelében található erdő kulcsfontosságú szerepet játszik a bor sötétvörös színének kialakulásában, ugyanis egyedi, az antociánok és az érett, piros gyümölcsre jellemző – a borászok által a gyümölcsből nagy szakértelemmel kinyert és a fogyasztók által minden pohár borban élvezhető – aromák felhalmozódása szempontjából különösen kedvező mikroklímát teremt.
      
         Termékadatok
      
      A szőlőtermő területet elsősorban annak éghajlati és talajtani adottságai határozzák meg, ugyanis ezeknek az előállított bor minőségére gyakorolt hatása döntő fontosságú. Az Însurăței szőlőültetvényről származó borok magukon hordozzák a szőlőfajta, a talaj, a mikroklíma, a termesztő és a borkészítő jellegzetességeit, és gyümölcsös, friss jelleg, valamint enyhén magas savtartalom jellemzi azokat. Általában kifinomult borok, amelyeket az adott szőlőfajtára jellemző aromák gazdag együttese jellemez.
      Az Însurăței terület talajtani és éghajlati jellegzetességeiből adódóan a fehérborok megjelenése áttetsző, kristályos fényű, színük a zöldessárgától az aranyszínűig terjed, illatuk az adott fajtára jellemző, ízük bársonyos és lágy. A borok jellege a száraztól az édesig terjedhet.
      A vörösborok megjelenése áttetsző, fényes, színük a rubinpirostól az élénkliláig terjed, ízük enyhén csersavas, ugyanakkor testes.
      A rozéborok áttetszőek, világosak, színükben a rózsaszín különböző árnyalatai jelennek meg (halvány rózsaszín, rózsás, lazacrózsaszín vagy enyhén narancssárgás). Friss, kiegyensúlyozott borok kifinomult savassággal és összetett ízvilággal, amelyeket gyümölcs-, illetve virágaroma jellemez.
      Az utóbbi években a termelők módosították a borkészítési technikákat annak érdekében, hogy a lehető legnagyobb mértékben megőrizzék az Însurăței szőlőtermő terület jellegzetességeit, különösen az olyan fajták tekintetében, mint a Babească neagră, amely esetében ezen a területen megfelelő antociántartalom érhető el.
      Az Însurăței szőlőültetvényen már az ókorban is termesztettek szőlőt, és a szőlőtermesztők nagy hangsúlyt fektettek a szőlőültetvény művelésére, a termesztett fajtákra, a szőlészeti és borkészítési gyakorlatokra. A helyi lakosok és a szomszédos települések lakói együtt éltek és dolgoztak az Însurăței szőlőültetvényen. E csoportok között gyakran alakult ki folyamatos versengés a legszebb ültetvények műveléséért, a legnevesebb fajták termesztésért és a legjobb borok készítéséért.
      
         
            Kapcsolat a földrajzi területtel
         
      
      A sajátos, környezetbarát biogazdálkodási technikák alkalmazása segít megőrizni a térség növény- és állatvilágának egyensúlyát. Ezek eredményeként nő a kártevő rovarok (tarka szőlőmoly) lárváival táplálkozó ragadozó rovarok száma, amelyek korlátozzák az előbbiek fejlődését, és így az azok által a növényekben okozott kárt is.
      A minőség maximalizálása érdekében a következő módokon fejlesztették tovább a szőlészeti és borászati technikákat:
      
                  —
               
               
                  a szőlőszüret optimális időpontját oly módon határozzák meg, hogy az egybeessen a különböző anyagok (aromák, antociánok, cukrok) maximális felhalmozódásával, így olyan minőségi borok állíthatók elő, amelyek a terület jellegzetességeit viselik magukon,
               
            
                  —
               
               
                  a szőlőszüret során szárazjeget alkalmazva őrzik meg a héjban felhalmozódott természetes aromaanyagokat,
               
            
                  —
               
               
                  a mustot és a szilárd részeket (törkölyt) hosszabb ideig tartják együtt annak érdekében, hogy hatékonyabban kinyerjék a színezőanyagokat, különösen az olyan, világosabb fajták esetében, mint a Băbeasca neagră,
               
            
                  —
               
               
                  a borokat tölgyfahordóban erjesztik – különösen az olyan fajtaborokat, mint a Chardonnay – és palackban érlelik,
               
            
                  —
               
               
                  a szőlőfeldolgozás során az ökológiai borok előállításához jóváhagyott borkészítési anyagokat használnak.
               
            A beültetett talajt általában fűvel borítják a felső talajréteg megkötése érdekében. A lemetszett vesszőket a talajon hagyják, hogy szerves anyagokkal dúsítsák a talajt. Ezenkívül mivel a talaj homokos, a növényzet jelenléte azzal az előnnyel is jár, hogy megakadályozza a por levegőbe történő felszállását és a szőlőszemeken történő lerakódását. Ennek eredményeként számottevően csökkentek a borkészítés során keletkező veszteségek, amelyek jelentős hányadát a borostartályok aljára leülepedő homok okozta. Másrészről pedig kiküszöbölték a bornak a szőlő héján megtelepedő por okozta „földes” ízét, ami nagyban javította a késztermékek érzékszervi tulajdonságait.
      A szőlőhéj antociántartalma igen fontos szerepet játszik a szín szempontjából és különösen a minőségi vörösbor vizuális értékelésében kulcsfontosságú tényező. A flavonoidok osztályába tartozó antociánok erős antioxidánsként hatnak az emberi szervezetben, és a koleszterin felszívódását gátolva, valamint a magas vérnyomás és az öregedéssel együtt járó megbetegedések előfordulását csökkentve védenek a rák, továbbá a szív- és érrendszeri betegségek kialakulása ellen.
      A szőlőültetvény és a szőlőfajták jellegzetességeinek, valamint a borkészítési technikáknak a borászok általi harmonizálása, továbbá a borok stabilizálására és kondicionálására használt sajátos módszerek eredményeként minőségi, egyedi karakterrel rendelkező borokat állítanak elő.
      A borok minősége az alapanyag (szőlő) és az alkalmazott technológia minőségét tükrözi; minőségi bor kizárólag egészséges, cukor- és fenoltartalom szempontjából egyaránt teljesen érett szőlőből állítható elő.
      9.   További alapvető feltételek
      
      
         Forgalombahozatali feltételek, jogi keret:
      
      Az uniós jogszabályokban
      
         A további feltétel típusa:
      
      A címkézésre vonatkozó kiegészítő rendelkezések
      
         A feltétel leírása:
      
      Az „Însurăței” bejegyzett eredetmegjelöléssel ellátott borok kizárólag palackozott borként, „ökológiai borként” vagy „ökológiai szőlőből előállított borként” hozhatók forgalomba a végfogyasztónak történő értékesítésre, e termékleírásnak és a módosított 889/2008/EK bizottsági rendeletnek (1) megfelelően.
      10.   A termékleíráshoz vezető link
      
      http://www.onvpv.ro/sites/default/files/caiet_sarcini_doc_insuratei_modif_conf_notificarii_com_din_05.12.2016_0.pdf
      
         (1)  A Bizottság 889/2008/EK rendelete ( 2008. szeptember 5. ) az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról (HL L 250., 2008.9.18., 1. o.).